Legefirtann

Legefirtann (Teucrium chamaedrys) er en halvbusk i leppeblomstfamilien.

Den har tuet vekst med jordstengel og blir 10–30 cm høy. Stengelen er håret og forvedet ved basis. Bladene er blankt grønne på oversiden og mørkegrønne under. Blomstene sitter i et ensidig, endestilt aks med blader innimellom; de er lyst eller mørkt purpurfarget og 15–25 mm lange. Planten vokser på tørre steder, kratt og åpen skog, helst på kalkgrunn. Arten er utbredt i hele middelhavsområdet unntatt Kreta og Kypros. Den finnes nordover til Nederland, Tyskland og Polen og østover til Kaukasia og Iran. 

Legefirtann har blitt brukt som feberdempende middel. Den blir også plantet som prydplante. 

 Litteratur 





 Eksterne lenker 

miniatyr|venstre|Legefirtann

Kategori:Leppeblomstfamilien
Kategori:Planter formelt beskrevet i 1753
Kategori:Planter formelt beskrevet av Carl von Linné
Kategori:Medisinplanter